cyanic-selkie/wikianc huggingface dataset:
Gunhild Hagestad
Hagestad startet på en magistergrad i sosiologi i Norge, men leverte i stedet avhandlingen ved University of Minnesota i 1975 etter at hun hadde flyttet til USA sammen med ektemannen. Hun jobbet som universitetslektor ved University of Chicago fra 1975 til 1978, siden ved Pennsylvania State University fra 1978 til 1987 og ved Northwestern University i 1987. Etter at hun kom tilbake til Norge var ansatt ved det private forskningsinstituttet Institutt for samfunnsforskning (1987–89) og hadde stilling ved Universitetet i Oslo (1994-1997). Hun var ansatt ved Høgskolen i Agder fra 1997 til hun gikk av med pensjon i 2010. Som pensjonist har hun tidligere vært tilknyttet Høgskolen i Oslo og Akershus som ulønnet gjesteforsker.
Priser og utmerkelser
I 2013 ble Hagestad tildelt en pris for for alders- og livsløpsforskning fra amerikanske foreningen Aging and the Life Course (en seksjon i American Sociological Association).
Riksantikvarens bibliotek
Bibliotekets primære brukere er ansatte hos Riksantikvaren og Norsk institutt for kulturminneforskning (NIKU). Andre prioriterte målgrupper er ansatte i regional kulturminneforvaltning og frivillige organisasjoner innen kulturminnevernfeltet. Biblioteket er et offentlig fagbibliotek, og er åpent for alle etter avtale.
Bibliotekets samlinger kan søkes opp i bibliotekdatabasen BIBSYS Ask. Biblioteket utgir en månedlig nyhetsliste og en halvårlig oversikt over ny forskning med relevans for kulturminneforvaltningen, fra et utvalg sentrale forskningsmiljøer i Norge. Biblioteket har ansvar for Ordnøkkelen (tesaurus for kulturminnevern) og Riksantikvarens vitenarkiv (institusjonelt elektronisk arkiv).
Bibliotekets historie går tilbake til 1912, da Riksantikvaren ble opprettet som embete. Boksamlingen som tilhørte Foreningen til norske fortidsminnesmerkers bevaring (Fortidsminneforeningen) la grunnlaget for dagens bibliotek. Samlingene ble utvidet etterhvert, spesielt på 1920-tallet da senere riksantikvar Arne Nygård-Nilssen sto for bokanskaffelsene. Den første bibliotekaren ble ansatt i 1947. På 1960-tallet mottok biblioteket en større boksamling etter tidligere riksantikvar Harry Fett.
Tripterygion tripteronotum
Tripterygion tripteronotum er en fiskeart som tilhører familien Tripterygiidae.
Ana Bucik
Ana Bucik (født 21. juli 1993 i Nova Gorica) er en slovensk alpinist. Hun spesialiserer seg på slalåm, men kjører også storslalåm og alpin kombinasjon.
Hun debuterte i verdenscupen som 16-åring den 16. januar 2010, og har deltatt i VM i alpint tre ganger, i 2013, 2015 og 2017, hvor beste resultat er 7. plass i slalåm i 2017.
Hun tok sin første pallplassering i et verdenscuprenn da hun kom på 3. plass i alpin kombinasjon i Lenzerheide 27. januar 2018.
Under Vinter-OL 2022 i Beijing, ble hun nummer 11 i storslalåm.
The Embarrassment of Riches
The Embarrassment of Riches er en amerikansk stumfilm fra 1918, regissert av Edward Dillon.
Åsnen
Åsnen er en innsjø i Alvesta, Tingsryd og Växjö kommuner i Småland, Sverige. Innsjøen er 17,3 meter dyp, har en overflate på 63,3 kvadratkilometer og ligger 138 meter over havet. Det er påvist mange fiskeslag her, blant annet abbor, flire, brasme og hork.
Åsnen er Smålands nest største innsjø etter Bolmen, når en ser bort fra Vättern som bare delvis ligger i Småland.
Innsjøen er stykket opp i flere større og mindre bukter. Noen av disse kalles fjord, for eksempel Skatelövsfjorden. Innsjøen har tilførsel fra innsjøen Salen i nord gjennom Helige å. Utløpet er mot sør gjennom Mörrumsån.
Åsnen har historisk sett spilt en viktig rolle i transport, blant andre for Huseby och Ålshullts bruk både sommer og vinter, og for fløting av tømmer. Den såkalte Holländarvägen fra 1600-tallet gikk over Skatelövsfjorden gjennom elva Mörrumsån til Karlshamn. Det var forekomsten av sjømalm som var grunnlaget for jernverket.
Ved sjøen er det en rekke broer. Sirköbron mellom Hössöhalvön og Sirkön er bygget på midten av 1800-tallet, og broen ved Torne ble åpnet i 1884. Øya Kläcklinge har to broer, den mot nord er også bygget i 1850-årene, men den i sør kom på slutten av 1930-tallet. Broforbindelse finnes også mellom Sirkön og Vemboö, og til Borgön.
Det er flere borger i og rundt innsjøen. På Sirkön finnes borgen Vägghall, og på en liten øy i Jät finnes Jätsholms borgruin fra middelalderen.
Edwin Stanton
Edwin McMasters Stanton (født 19. desember 1814 i Steubenville, Ohio, død 20. desember 1869 i Wasington D.C.) var en amerikansk jurist og politiker. Han var attorney general fra 1860 til 1861, krigsminister fra 1862 til 1868, og ble i 1869 utnevnt til assisterende dommer i USAs høyesterett.
Liv og virke
Edwin sluttet på skolen som tenåring etter sin fars død, gikk ut i arbeidslivet mens han studerte ved siden. Han studerte jus og fikk advokatbevilling i 1836. Stanton arbeidet som aktor fra 1837 til 1839, og startet deretter eget advokatfirma. I 1847 flyttet han til Pittsburgh og var fra 1849 til 1856 advokat for staten Pennsylvania. Etter at hans første hustru døde i 1844 giftet han seg på nytt i 1856. Han var attourney general for USA fra 1860 til 1861 og ble krigsminister fra 20. januar 1862 til 18. mai 1868.
I sin tid som krigsminister overtalte Stanton kongressen til å ta kontroll over jernbaner og telegrafen. Han overtalte også presidenten til å løslate politiske fanger fra militær varetekt og til å overføre særskilte fengsler fra statens til krigsdepartementets område. Han etablerte et kontor for afroamerikanske soldater.
Kotti Chave
Björn Julius «Kotti» Haraldsson Chave (født 18. september 1911 i Helsingfors i Finland, død 4. mai 1986 i Nacka i Sverige) var en svensk skuespiller.
Zhou Keqin
Zhou Keqin (, født 1937 i fylket Jianyang i provinsen Sichuan i Kina, død 5. august 1990 i Chengdu) var en kinesisk forfatter som regnes som ledende eksponent for den såkalte arr-litteraturen som dukket opp som sjanger noen år etter Mao Zedongs død. Han er best kjent for sin roman Xu Mao og hans døtre, publisert i 1979 og filmatisert i 1981. Den innbragte forfatteren Mao Dun-prisen i 1982, da denne kinesiske litteraturprisen blle utdelt aller første gang.
Zhou gikk på landsbruksskole i Chengdu, og i 1958 ble han bonde i hjembyen. Han publiserte sitt forste verk, Ved brønnen, i 1963. Etterpå ble det tallrike noveller som ble trykket i avisene.
Xu Mao og hans døtre skildrer i realistisk stil en bondefamilies liv i en fattigslig landsby, og gjengir hvordan landets omskiftende landbrukspolitikk innvirket på denne familien.
Zhou ble viseformann for Sichuans forfatterforening i 1984.
Arild Dahl (bryter)
Arild Dahl (født 7. oktober 1902, død 28. mars 1984) var en norsk bryter som representerte Narvik AK.
Han vant 10 NM-gull i perioden 1929–1939. Han vant kongepokalen i 1931, 1932 og 1939.
Vitenskapsåret 1210
Vitenskapsåret 1210 er en oversikt over hendelser, prisvinnere, fødte og avdøde personer med tilknytning til vitenskap i 1210.
Rebecca Long-Bailey
Rebecca Long-Bailey (født 22. september 1979 ) er en britisk politiker for Labour Party som ble valgt som parlamentsmedlem for valgkretsen Salford and Eccles i valget i 2015. Hun har vært talsperson for næringsliv, energi og industriell strategi i Jeremy Corbyns skyggeregjering siden februar 2017.
Da Hazel Blears bestemte seg for ikke å ta gjenvalg i 2015-valget, stilte Long-Bailey som Labours kandidat for valgkretsen Salford and Eccles og fikk støtte av Unite the Union, Salford-borgermester Ian Stewart og tidligere byrådsleder John Merry.
Long-Bailey var en av 36 Labour-parlamentarikere som nominerte Jeremy Corbyn som kandidat til partiledervervet i 2015. Etter å ha blitt valgt til partileder besluttet Corbyn å erstatte Hilary Benn med Long-Bailey i landsstyret.
Long-Bailey ble gjenvalgt for valgkretsen Salford and Eccles i parlamentsvalget 2019, med en noe redusert majoritet på 16,327.
Privat
Long-Bailey er gift og har en sønn. Hun er av romersk-katolsk tro.
Das Eskimobaby
Das Eskimobaby er en tysk stumfilm fra 1918, regissert av Heinz Schall.
Handling
En ung polar-eventyrer tar med seg en ung eskimo hjem til foreldrene sine, som bor i Berlin.
Liste over ordførere i Askim
Dette er en liste over ordførere i Askim kommune i Østfold. Listen er ikke fullstendig.
Kommunen ble opprettet da formannskapslovene ble innført i 1837. I 2020 ble kommunen innlemmet i den nye storkommunen Indre Østfold.
Mika Heikurainen
Mika Pekka Petteri Heikurainen (født 11. juni 1990) er en finsk innebandyspiller som spiller for Harstad Innebandyklubb. Heikurainen har spilt for flere klubber i både Finnmark og Troms.
Vitenskapsåret 1087
Vitenskapsåret 1087 er en oversikt over hendelser, prisvinnere, fødte og avdøde personer med tilknytning til vitenskap i 1087.
Asbjørn Davidsen
Asbjørn Olaf Davidsen (født 28. mars 1902, død 24. august 1976) var en norsk bryter som representerte Oslo AK.
Han vant sju NM-gull og to NM-sølv i perioden 1925–1935. Han vant kongepokalen i 1934.
Trachelostenini
Trachelostenini er en gruppe av skyggebiller.
Utseende
Små til middelsstore (4-13 millimeter), vanligvis avlange, ofte blanke skyggebiller, gjerne rødbrune til svarte på farge. Kroppen kan være helt eller delvis kledt med oppstående hår.
Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.
Utbredelse
Gruppen er utbredt i Sør-Amerika og Australia.
Systematisk inndeling
Gruppen har tidligere blitt regnet som en familie for seg, Trachelostenidae.
Arlene Foster
Arlene Isabel Foster (født 3. juli 1970 i Enniskillen i Nord-Irland) er en nordirsk politiker og partileder for Democratic Unionist Party fra desember 2015.
I juni 2017 inngikk hun og partiet en avtale med Theresa Mays Tories om parlamentarisk samarbeid i parlamentet i London.
Empty Pockets
Empty Pockets er en amerikansk stumfilm fra 1918, regissert av Herbert Brenon.
Alexander Ankvab
Alexander Zolotinskovitsj Ankvab (født 26. desember 1952) er en politiker og forretningsmann i den ikke-anerkjente staten Abkhasia. Han er fra 23. april 2020 statsminister Abkhasia; han har tidligere vært statsminister (2005-2010), visepresident fra 2010 til 2011 og president fra 2011 til 2014.
Abkhasia er en selverklært republikk som bare er anerkjent av fem av FNs medlemsland (Russland, Nicaragua, Venezuela, Nauru og Syria) og to ikke-anerkjente stater (Sør-Ossetia og Transnistria). Abkhasia betraktes av resten av verden som en del av Georgias territorium.
Biografi
Ankvab er født 26. desember 1952 i Sukhumi, Abkhasia i det daværende Sovjetunionen. Han har studert jus ved Rostov State University i daværende Sovjetunionen. I sovjettiden jobbet han i Komsomol, i justisministeriet i Den abkhasiske autonome sosialistiske sovjetrepublikk, og i inneriksministeriet.
Presidentvalget i 2004
Ankvad dro tilbake til Abkhasia i 2000 og engasjerte seg i politikken ved å starte bevegelsen (eller partiet) Aitaira («Vekkelse») som var i opposisjon til den sittende presidenten Vladislav Ardzinba. I 2004 annonserte han at han ville stille som kandidat ved presidentvalget, men hans kandidatur ble ikke godkjent fordi han ikke snakket abkhasisk (som er et krav for kandidater) og ikke hadde bodd i landet lenge nok. Ankvab gikk da inn for å støtte kandidaten Sergei Bagapsh og var sterkt medvirkende til at Bagapsh vant presidentvalget. Som forventet utnevnte presidenten Ankvab til statsminister fra 14. februar 2005.
Presidentvalget i 2011
Den 21. mai 2011 ble president Bagapsh innlagt på sykehus for en lungeoperasjon, og han døde 29. mai. Ankvab ble utnevnt til fungerende president fram til nytt presidentvalg skulle avholdes 26. august 2011. Under valgkampen, den 15. august, offentliggjorde tilhengere av Ankvabs motkandidat Sergei Shamba et videointervju med den tidligere georgiske general Tengiz Kitovani, som deltok i krigen mellom Abkhasia og Georgia i 1990-årene, hvor Ankvab ble beskyldt for å ha samarbeidet med den georgiske sikkerhetstjenesten under krigen. Ankvab avviste det som løgn, mens Shambas valgkampteam krevde en rettslig gransking av Ankvabs aktiviteter under krigen. Valgresultatet viste likevel at Ankvab sammen med sin visepresidentkandidat Mikhail Logua vant med 56,23% av stemmene mot Shambas (og visepresidentkandidat Shamil Adzynba) 21,53%. Den tredje kandidaten, Raul Khajimba, fikk 20,30%.
Attentatforsøkene og avgangen i 2014
Mellom 2005 og 2012 ble Ankvab utsatt for seks attentatforsøk. De skjedde i februar og april 2005, rett etter at han var blitt statsminister, i juni og juli 2007, i september 2010 og i februar 2012. Under det siste angrepet ble to av hans sikkerhetsvakter drept. Ankvab selv ble skadet i to av attentatene. Bare etter det siste angrepet ble det foretatt arrestasjoner. To av de mistenkte begikk selvdrap, en av dem var tidligere innenriksminister Almasbei Kchach. Senere ble også en person arrestert og anklaget for å ha deltatt i attentatet i juli 2007.
Den 27. mai 2014 ble Ankvabs kontor i Sukhumi stormet av opposisjonsgrupper under ledelse av Raul Khajimba. Ankvab selv ble tvunget til å flykte til Gudauta, en mindre by lenger nordvest i Abkhasia. Ankvab betegnet stormingen som et væpnet kuppforsøk. Ankvab ble av demonstrantene anklaget for autoritæret styre, for feilaktig bruk av økonomisk hjelp fra Russland, og for å ha mislyktes i bekjempelsen av korrupsjon og håndtering av Abkhasias økonomiske problemer. De krevde hans avgang. De reagerte også på Ankvabs relativt liberale politikk i forhold til å tillate etniske georgiere å registrere seg som velgere i Abkhasia og å få abkhasisk pass. Abkhasias parlament erklærte den 31. mai at de anså Ankvab som ute av stand til å utøve sin presidentgjerning, og Ankvab gikk dagen etter av som president. Parlamentet utnevnte parlamentets leder Valeri Bganba til fungerende president og vedtok at det skulle holdes nytt presidentvalg 24. august.
Ved valget i august 2014 fikk Raul Khajimba 51,56% av stemmene og ble tatt i ed som president 25. september 2014.
Alex McCarthy
Alex Simon McCarthy (født 3. desember 1989) er en engelsk fotballspiller som spiller for Southampton FC.
Salamiyah
Salamiyah (arabisk سلمية, Salamīya) er en by og et distrikt vest i Syria i guvernementet Hama. Den ligger 33 km sørøst for Hama, 45 km nordøst for Homs. Byen har kallenavnet «Kairos mor» fordi den var fødested til den andre fatimidekalifen Muhammed al-Qaim Bi-Amrillah, og hans dynasti grunnla etterhvert byen Kairo, og var det tidlige hovedkvarteret til hans far Ubayd Allah al-Mahdi Billah som grunnla Fatimide-kalifatet. Byen er et viktig senter for sekten nizari-ismailittene og fødested til dikteren Muhammed al-Maghut. Folketallet i byen er 66 724 (2004).
Historie
Salamiyah er en eldgammel by som først ble kjent på babylonsk tid omkring 3500 f.Kr. Den var bosatt av sumerere omkring 3000 f.Kr., amoritter omkring 2400 f.Kr., arameere omkring 1500 f.Kr. og nabateere omkring 500 f.Kr. Byen ble ødelagt for første gang av assyrerne i år 720 f.Kr. Den ble gjenoppbygd og ble en del av Romerriket og regjert av kongefamilien Emesa, et romersk vasall-kongedømme, der de bygde den kjente Chmemisborgen over restene av en tidligere vulkan, 5 km nordvest for Salamiyah.
I bysantinsk tid eksisterte Salamiyah som et kristent senter med sin egen autokefal erkebiskop, før byen ble ødelagt for annen gang av en persisk invasjon av Syria under de bysantinsk-sassanidiske kriger av kommandanten Kisra Ibrawiz som la byen i grus. Byen ble bygd opp igjen i islamsk tid av Abdullah ibn Saleh ibn Ali al-Abassi, abbaside-guvernøren i det sørlige og sentrale Syria, i 754. Den ble bosatt av hashimitter under abbasidene og sønn av al-Abbasi, Muhammed ibn Abdullah ibn Saleh, gjorde byen til et viktig handelssenter.
Ifølge de ismailittiske muslimer døde ders imam Isma'il ibn Jafar i byen, og ble gravlagt her på 700-tallet. Byen ble det hemmelige hovrdkvarter til ismailitterbevegelsen fra tidlig på 800-tallet frem til 902, og det var herfra det ble sendt ut misjonærer som preket ismailitterlære i forskjellige regioner. Det var fra Salamiyah at ismailitter-imamane i skjul styrte aktivitetene til sine disipler fra Nord-Afrika til Persia, Aserbajdsjan og Sentral-Asia. Ifølge motstridende fortellinger skal ismailitter-imamen, og den første fatimide-kalifen, Ubayd Allah al-Mahdi Billah, enten ha blitt født i Salamiyah eller kommet til byen i 882 fra Khuzistan (i dagens Iran) der han ble oppfostret av sin onkel Abul Shalaghlagh Hujjah (også kalt Lahiq) eller den åndelige leder for ismailittene i Salamiyah, som var en av tolv ismailittersamfunn på den tid. Soønn av Ubayd Allah, Muhammed al-Qaim Bi-Amrillah, ismailitter-imam og den andre fatimide-kalifen, ble født i Salamiyah sent på 800-tallet, og begge dro fra byen for å opprette fatimidestaten nord i Afrika tidlig på 900-tallet.
Etter at Abul Shalaghlagh døde i 899, oppstod det en strid mellom Salamiyah-ismailittene fordi det ikke lenger var mannlige arvinger og fordi han visstnok hadde utpekt nevøen sin, Ubayd Allah, som sin åndelige etterfølger, og lederen for ismailitter-bevegelsen i Salamiyah. Deretter oppstod det et skisma da Ubayd Allahs krevde lederskap for seg selv og sinne etterkommere. Hamdan Qarmat og 'Abdan, som tidligere kan ha drevet litt bort fra læren som ble spredt av lederne, innstilte sin støtte. Følgerne av Hamdan Qarmat ble etterhvvart kjent som karmatene, og etter at Ubayd Allah flyktet fra Salamiyah for å grunnlegge fatimide-staten i Nord-Afrika i 899, avviste karmatene legitimiteten til fatimidene. I 903 ble Salamiyah ødelagt for tredje gang av opprørske karmater.
Salamiyah er nevnt av historikere som en ganskes liten by på grunn av ødeleggingene karmater var ansvarlige for, frem til tidlig i den osmanske periode, da han var fraflyttet på grunn av stadige beduin-angrep. Salamiyah ble gjenoppbygd daå den osmanske sultan Abdul Hamid II gav tillatelse til dette ved en firman i juli 1849 til ismailitter ledet av Ismail bin Muhammed, ismailitt-amiren av Qadmus nord i Syria. Ismailitter fra Qadmus og Masyaf flyttet til den nybygde byen som først ble bosatt av bare seksten familier. Den siste store ismailitter-innflyttingen til Salamiyah skjedde i 1919.
Salamiyah er i dag de største senteret for ismailitter-muslimer i den arabiske verden. Levningene etter prins Aly Khan, far til den nåværende Nizari-ismailitt-imamen Aga Khan IV, er gravlagt i byen. Hovedkvarteret til det ismailske sjia-høyrådet i Syria ligger i byen, og det samme gjør mange Jama'at Khana. På midten av 1900-tallet ble Salamiyah mer religiøst mangfoldig og den første sunni-moskeen ble bygd. Senere ble til til omkring ti sunnimoskeer og sjiamuslimene hadde sin Ja'fari-moské. I dag er litt mer enn halvparten av innbyggjerene i byen ismailitter.
I 1934 ble Muhammed Maghut, dikteren som har fått æren av å innføre fri vers i arabisk poesi, født i Salamiyah.
Kultur
Byen er et jordbrukssenter og økonomien er i stor grad basert på jordbruk. Mate er særdeles populært i Salamiyah og en drikk som er kulturelt viktig i sosiale sammenhenger.
NM i svømming langbane 1997
NM i svømming langbane 1997 ble arrangert i Årdal 17.-20. juli 1997.
Eve’s Daughter
Eve's Daughter er en amerikansk stumfilm fra 1918, regissert av James Kirkwood.
Handling
Etter faren Martins død, en tyrannisk millionær, bestemmer den opprørske Irene Simpson-Bates seg for å forsyne seg av arven etter faren på 15 000 dollar. Irene etterlater sin ganske fattige kjæreste, John Norton, og reiser snart til New York. Men der møter hun snart den skruppelløse Courtenay Urquhart. Selv om han ikke har tenkt å gifte seg med Irene, overtaler Urquhart henne til å stikke av sammen med ham.
Urquhart sjekker inn på ett hotell sammen med Irene, som mann og kone. John Norton, fast bestemt på å redde kvinnen han elsker, narrer Urquhart til å tro at hans britiske onkel nettopp har etterlatt ham en større arv. Urquhart seiler derfor til England umiddelbart i håp om å få tak i disse pengene, og Irene - som innser hva slags person Urquhart egentlig var - vender deretter tilbake til John.
Bulletproof
«Bulletproof» (norsk oversettelse: skuddsikker) er en svensk popsang fra 2020 med den svenske sangeren Dotter. Den ble første gang fremført under Melodifestivalen i 2020, der den til slutt endte på andreplass. Sangen ble utgitt for nedlastning og strømming 22. februar 2020.
Om sangen
«Bulletproof» er skrevet av Johanna Jansson (Dotter) sammen med forloveden Dino Medanhodzic og kompisen Erik Dahlqvist. Sangen ble til da de tre satt og spilte kort, og Dotter og Dahlqvist ville finne på en tittel til en ny sang: «Men det ble diskusjon, for vi hadde ikke bestemt om dette skulle være en seriøs låtskriverdag eller en slappe av-dag», sa Dotter i et intervju med Aftonbladet i mars 2020. Diskusjonen endte i en krangel der Dahlqvist dro hjem, og kjæresteparet Dotter og Medanhodzic ble uvenner. «Dagen etter gikk jeg inn og stengte døren, låste meg inn og skrev hele 'Bulletproof'-teksten basert på når folk sårer noen under en krangel», sa Dotter.
Sangen ble sendt til SVTs Melodifestivalen 2020 og var en av de 28 låtene som ble plukket ut til konkurransen vinteren 2020. Sangen ble første gang fremført, da Dotter deltok i delfinale 2 i Göteborg 8. februar 2020. Sangen gikk videre til finalen i Stockholm lørdag 7. mars 2020. Der endte den på andreplass, kun ett poeng bak vinnerlåten «Move» med The Mamas.
Norderhovsbakken
Kjente bygninger er:
Joseph Muaausa
Joseph Muaausa (født 15. desember 1961) er en samoansk bueskytter.
What’s Left Is Forever
What's Left Is Forever er et musikkalbum med Thomas Dybdahl. Albumet ble utgitt den 16. september 2013.
Christopher Portier
Christopher Jude Portier (født 1957) er en amerikansk professor ved Universitetet i Maastricht.
Portier er tidligere direktør ved National Center for Environmental Health, en divisjon hos Centers for Disease Control and Prevention.
Han er mest kjent for sine advarsler mot plantegiften glyfosat. I 2015 ble han engasjert som faglig ekspert i et utvalg nedsatt av International Agency for Research on Cancer. Portier bidro sterkt til at glyfosat ble klassifisert som trolig kreftfremkallende. Konklusjonen var overraskende ettersom forskningen viser at glyfosat ikke medfører kreftrisiko. Klassifiseringen bidro til at mange land gjorde en revurdering av sin godkjennelse av glyfosat, med det resultat at de fleste vurderte at ugressmiddelet fortsatt var trygt å bruke på avlinger.
Senere kom det frem at Portier hadde unnlatt å opplyse om at han hadde fått betalt 160,000 dollar fra advokater som representerte pasienter som mente å ha utviklet kreft etter å ha blitt eksponert for glyfosat. Da dette kom frem i 2017 måtte Portier også medgi at han ikke hadde arbeidet med glyfosat forut for sin deltakelse i IARC sin komité.
Portier har også hevdet at elektromagnetisk stråling fra blant annet mobiltelefoner trolig medfører kreftfare.
Everywoman’s Husband
Everywoman's Husband er en amerikansk stumfilm fra 1918, regissert av Gilbert P. Hamilton.
Handling
En ung kvinne, hvis dominerende mor nesten ødelegger for hele ekteskapet hennes, oppdager etter hvert at moren hennes ikke alltid vet best når faren hennes begår selvmord.
Liste over norske kystvaktfartøyer
Liste over norske kystvaktfartøyer er en oversikt over fartøyer i tjeneste hos Kystvakten.
Stanley Johnson
Stanley Johnson (født 18. august 1940 i Penzance i Cornwall) er en britisk politiker, forfatter og ekspert på miljø- og befolkningspolitikk.
Han er sønn av Osman Kemal (senere Wilfred Johnson) og Irene Williams, datter av Stanley Fred Williams fra Bromley i Kent, og hans hustru Marie Louise de Pfeffel, en illegitim etterkommer av den württembergiske prins Paul von Württemberg. Hans bestefar var Ali Kemal Bey, innenriksminister i det osmanske rike fra 1919 til han ble myrdet.
Johnson var fra 1979 til 1984 representant for Conservative Party for valgkretsen Wight and Hampshire East i Europaparlamentet. Johnson er far til Boris, Rachel, Leo og Jo Johnson. Han arbeidet i Verdensbanken, der han særlig beskjeftiget seg med miljøpolitikk. Han publiserte en rekke bøker om miljø og flere romaner.
Vitenskapsåret 1131
Vitenskapsåret 1131 er en oversikt over hendelser, prisvinnere, fødte og avdøde personer med tilknytning til vitenskap i 1131.
Yayladağı
Yayladağı er en by med 27 347 innbyggere (2015) i den tyrkiske provinsen Hatay. Den ligger nord og vest for Syria, sørvest for Altınözü, øst for Middelhavet, og sør for Defne og Samandağ.
Øie for øie
Handling
Datteren til en arabisk sjeik forelsker seg i en fransk sjø-offiser. Hun bryter dermed de strenge sosiale lovene som hennes folk retter seg etter - så vel som hennes egen religion.
Hun reiser sammen med offiseren når han skal hjem til Frankrike, hvor hun blir revet mellom mannen hun elsker og sin hengivenhet til hennes egen stamme.
The Eyes of Julia Deep
The Eyes of Julia Deep er en amerikansk stumfilm fra 1918, regissert av Lloyd Ingraham.
Every Mother’s Son
Handling
Når amerikanerne går inn i første verdenskrig, sender en mor sine to eldste sønner til slagmarkene med et smil - selv om hjertet hennes er utrolig bekymret. Hun får snart vite at den eldste sønnen hennes er savnet, og den andre sønnen har blitt såret. Hun bestemmer seg for å holde den yngste sønnen hjemme. Gutten, på grunn av innflytelsen fra pasifistisk litteratur, følger villig moren sin på en hemmelig reise til hjemmet deres ved sjøen.
Men faren hans, som skammer seg over at sønnen hans ikke har meldt seg til krigsinnsatsen, oppdager snart hvor de befinner seg. De tre havner midt i en heftig krangel når noen overlevende fra et skip, ødelagt utenfor kysten på grunn av en tysk U-båt, dukker opp ved huset for å søke tilflukt.
The Great Plains (album)
The Great Plains er et musikkalbum med Thomas Dybdahl. Albumet ble utgitt den 24. februar 2017.
Ali Ahmed Salem
Ali Ahmed Salem (født 30. mars 1973) er en qatarsk bueskytter.
Andrej Abramov
Andrey Abramov (født 3. juli 1984) er en russisk bueskytter.
Ali Ahmed Salem
Han representerte Qatar under Sommer-OL 2008 i Beijing, der han ble utslått i første runde.
Andrej Abramov
Han representerte Russland under Sommer-OL 2008 i Beijing, der han ble utslått i første runde.
Kong Kristjern Tyran
Kong Kristjern Tyran er en historisk roman skrevet av Jacob B. Bull, som kom ut i 1904 hos Det norske Aktieforlag, og er den fjerde boken i romanrekken Mørke Aarhundreder. Boken forteller historien om kong Christian II, og begynner fire måneder etter elskerinnen Dyvekes død. Ved Dyvekes død ble kong Kristjern sønderrevet av sorg, hvilket drev ham til konflikt med den danske adelen.
Anna Wærøe
Anna Olava Erichsen Wærøe (1870-1955) var en av Norges første pioner bilister i tillegg drev og eide hun en delikatesse- og fiskefarseforretning i Pilestredet. Hun var den andre norske kvinnen som tok førekort den 19. September 1905, og samme dag kjøpte hun sin første bil en Oldsmobile Curved Dash med registreringsnummer A-22. Med det var hun den første kvinnen i Norge som både hadde førekort og eide bil. Wærøe eide flere biler i sin levetid, og hennes tredje bil var en Adler Doppel-Phaëton modell 1912 som var en populær bil på den tiden.
Trond Markestad
Trond Jacob Markestad (født 24. desember 1945) er en norsk lege og professor II i pediatri ved Universitetet i Bergen. Han er særlig kjent for sitt arbeid med krybbedød.
Markestad har arbeidet i USA og Canada, ved barneklinikken ved Haukeland sykehus og som kommuneoverlege i Vestre Toten kommune. Han er leder i Den norske legeforenings råd for legeetikk.
Full pakke 2
Full pakke 2 (originaltittel: The Whole Ten Yards) er en amerikansk action-komedie fra 2004 regissert av Howard Deutch med Bruce Willis og Matthew Perry i hovededrollene. Filmen ble utgitt direkte på video.
Handling
Etter at den beryktede profesjonelle morderen Jimmy "The Tulip" Tudeski (spilt av Bruce Willis) iscenesetter sin egen død, har han nå et stille liv. Han vier seg til sunne interesser som kreativ rengjøring, gourmetmat og psykoterapi.
Michail Antonio
Michail Gregory Antonio (født 28. mars 1990) er en engelsk-jamaikansk fotballspiller som spiller for.
Full pakke 2
Om filmen
Filmen ble spilt inn i Amsterdam, Nord-Holland og i Burbank og Los Angeles, California.
Folkets strålevern
Folkets Strålevern er en norsk interesseorganisasjon opprettet i 2010. Organisasjonen ledes av Claudia Wakim.
Formål
Det overordnede formålet for Folkets Strålevern er, ifølge dem selv: «Å bidra til å beskytte mennesker og miljø mot skadevirkninger fra ikke-ioniserende stråling.» Som bakteppe ligger en oppfatning av at Direktoratet for strålevern og atomsikkerhet holder tilbake informasjon om helsefarene ved stråling, og at myndighetene bevisst selekterer kun den forskningen som ikke finner noen helserisiko. Det er vitenskapelig konsensus om at ikke-ioniserende stråling under de etablerte grenseverdier ikke representerer noen helsefare for mennesker. Folkets Strålevern mener imidlertid at beslutningstakerne for disse grenseverdiene er bundet opp av interessekonflikter, og har sammenlignet strålingen med tobakksrøyking før det ble påvist hvor helsefarlig det var.
Folkets Strålevern mener at stråling eller elektromagnetiske felter, som fra mobiltelefoner, trådløse nettverk, høyspentledninger utomhus og u-skjermede ledningsnett innomhus, utgjør en helse- og miljørisiko og at myndighetene i dag ikke erkjenner disse risikoene. De advarer spesielt om skadevirkninger som skjer langsomt uten at eksponerte enkeltpersoner merker det, og at dette skjer ved stråling langt under dagens grenseverdier. Folkets strålevern kjemper derfor for å senke grenseverdiene for ikke-ioniserende stråling.
Organisasjonen tilbyr også foredrag om stråling for grupper, velforeninger, skoler, barnehager og organisasjoner, bla. med Einar Flydal. På bakgrunn av dette har det blitt fremmet en rekke krav fra bekymrede personer om å begrense stråling.
Aksjoner
I 2010 satte organisasjonen opp filmen Full Signal på SF Kino i Stavanger, og i markedsføringen av filmen ble det anført at stråling fra mobilantenner kunne føre til kreft. I filmen medvirket bl.a. Olle Johansson, David O. Carpenter og Leif Salford.
I 2011 klarte Folkets Strålevern å få utsatt installasjon av trådløst nettverk på fergesambandet Ferjesambandet Stavanger–Tau etter å ha sendt brev til Tide Sjø med advarsler mot elektromagnetisk stråling.
I 2013 arrangerte Folkets Strålevern en underskriftskampanje i Stavanger hvor det ble samlet inn 1,200 underskrifter mot trådløse nettverk i Stavanger kommune. Disse ble overlevert byens ordfører av kunstneren Randy Naylor utkledd som stabukk.
29. januar 2018 startet Folkets Strålevern en reklamekampanje der de advarte mot at stråling fra mobiltelefoner, strømmaster og wifi-nettverk mm. kan skade arvestoffet, gjøre at barn får problemer med å konsentrere seg eller føre til at unge mennesker får kreft i hjernen, dårlig sædkvalitet, hodepine og søvnproblemer. Kampanjen skapte sterke reaksjoner og ble stanset dagen etter av reklameaktøren JCDecaux som innrømmet at det var en glipp å slippe gjennom reklamen uten å sjekke om det var hold i påstandene. Nettstedet Faktisk.no sjekket også enkeltpåstander i kampanjen og konkluderte med at disse var helt feil.
I februar 2020 tok Folkets Strålevern initiativ til å sette opp to containere på en eiendom for angivelig å beskytte en beboer mot stråling fra en mobilantenne etablert på en eiendom tilhørende Kjell Inge Røkke. Asker kommune mente dette var et ulovlig tiltak og truet med dagbøter, men organisasjonen hevdet dette var noe de skulle teste i to måneder for å se hvilken innvirkning det hadde på den bekymrede kvinnens helsetilstand. Etter en knapp måned ble containerne likevel fjernet fordi kvinnen ikke ønsket å eksponere seg for oppmerksomheten saken førte med seg.
Utfordring til blindtest
I blindede provokasjonsforsøk har man gjennomgående sett at forsøkspersonene ikke klarer å registrere om de utsatt for stråling eller ikke. Når forsøkspersonene derimot vet når de utsettes for stråling ser man tydelig forskjell, noe som styrker hypotesen om at symptomene skyldes nocebo-effekt. Folkets Strålevern hevder på sin side at det finnes blindede studier hvor forsøkspersonene reagerer på stråling, men at denne forskningen undertrykkes. NRK-programmet Folkeopplysningen inviterte i 2014 Folkets Strålevern til en slik blindtest av elektromagnetisk stråling, noe organisasjonen først takket ja til dersom de på forhånd fikk innsyn i designet av forsøket. Senere valgte organisasjonen å trekke seg fra testen, og begrunnet dette med at de ikke rakk å bli klare, og at reaksjoner på elektriske felt var for komplisert til å lage underholdning av det.
Faglig motbør
Reaksjonene mot kampanjene til Folkets Strålevern har vært sterke fra den faglige ekspertisen. I 2014 ble organisasjonen karakterisert som useriøs av forsker og seniorrådgiver Lars Klæbo ved Direktoratet for strålevern og atomsikkerhet, dette var i forbindelse med at det var blitt fremsatt påstander fra styreleder Thomas J. Middelthon om at mobilstråling bl.a. kunne føre til nedsatt immunforsvar, redusert fruktbarhet og kreft.
John Wayne EP
John Wayne EP er en musikk-EP med Thomas Dybdahl, den ble utgitt i 2001.
Vitenskapsåret 1070
Vitenskapsåret 1070 er en oversikt over hendelser, prisvinnere, fødte og avdøde personer med tilknytning til vitenskap i 1070.
Verdensmesterskapet i vintertriatlon
Verdensmesterskapet i vintertriatlon ble arrangert første gang i 1997 i Mals, og arrangeres hvert år.
Ulomini
Ulomini er en gruppe av skyggebiller.
Utseende
Små til middelsstore, avlange, blanke, brunrøde til svarte skyggebiller.
Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.
Thomas Erikson
Thomas Erikson (født 19. september 1965 i Västernorrland) i er en svensk forfatter, foredragsholder, ledelse- og salgstrener. Han er kjent for bokserien Omgitt av ... som kategoriser menneskers personlighet i «farger» basert på en uvitenskapelig teori kalt «DISC».
Biografi
Erikson debuterte som forfatter i 2011 med kriminalromanen Bländverk, som var første bok i en spenningsserie om atferdsspesialisten Alex King. I romanen blir King delaktig i politietterforskningen av en seriemorder gjennom å analysere de forskjellige mistenkte ved å klassifisere mistenktes personlighet etter en «firefargersmodell».
Omgitt av idioter
Ifølge Erikson førte romanen Bländverk til mange spørsmål og e-poster om DISC-metoden, noe som førte til at han skrev en bok om emnet som svar på etterspørselen kriminalromanen hadde skapt. Boka kalte han Omgiven av idioter, der DISC-metoden ble beskrevet sammen med fiktive eksempel og humoristiske betraktninger. Etter først å hatt en periode med begrenset salg etter 2014, steg den til 2017/2018 til en av de mestselgende pocketbøker i Sverige. I 2020 var Omgitt av idioter den 5. mest solgte boka i Norge fra bokhandlere. og er oversatt til mer enn 25 språk.
Etter denne salgssuksessen har Erikson utgitt flere bøker med samme konsept, Omgitt av psykopater (2017), Omgitt av dårlige sjefer (2018). DISA-metoden er basert på en teori som ble skapt av William Moulton Marston på 1920-tallet samt på en selvtest som ble utviklet på 1960-tallet.
Fabiola (1918)
Fabiola er en italiensk stumfilm fra 1918, regissert av Enrico Guazzoni.
Thomas Erikson
Omgitt av idioter
I 2018 ble Erikson tildelt nidprisen Årets forviller (Årets förvillare) av Föreningen Vetenskap och Folkbildning. Prisen var begrunnet med at Erikson hadde forledet et stort antall lesere til å tro på pseudovitenskapelig personlighetspsykologi.
The Eyes of Mystery
The Eyes of Mystery er en amerikansk stumfilm fra 1918.
Handling
Carma Carmichael, som bor sammen med sin onkel Quincy, blir kidnappet av faren sin Roger og ført til hans forfedres hjem. Onkel Quincy sender deretter unge Jack Carrington for å etterforske saken, og forsøker å få Carma trygt hjem igjen.
Luiz Trainini
Luiz Trainini (født 14. januar 1978) er en brasiliansk bueskytter.
Han representerte Brasil under Sommer-OL 2008 i Beijing, der han ble utslått i første runde i den individuelle konkurransen.
Bjørn Kiserud
Bjørn Edvard Kiserud (født 20. januar 1932, død 18. juli 1995) var en norsk bryter som representerte Moss AK.
Han vant sju NM-gull og ni NM-medaljer i perioden 1953–1965. Han vant kongepokalen i 1954 og 1963.
Triboliini
Triboliini er en gruppe av skyggebiller der de fleste av artene er knyttet til tørre miljøer. De har derfor meget stor evne til å motstå uttørking. Det gjør blant annet at noen av artene kan leve på tørre næringsmidler som mel og nøtter.
Utseende
Små til middelsstore, avlange, brunlige skyggebiller.
Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale. Denne gruppen inkluderer mange arter som er spredt av mennesker og forekommer innendørs. Andre lever under barken på døde trær, og en art er en parasitt på honningbier og eter bivoks.
Skadedyr
Melbiller (slektene Tenebrio og Tribolium) er brysomme skadedyr på lagrede matvarer, særlig mel, kjeks, brødvarer og lignende. Deres tørketilpasninger gjør at de kan leve bare på tørt mel.
Kristian Lous
Kristian Lous (født 9. august 1875 i Oslo, død 24. september 1941) var en norsk astronom. Han var sønn av regjeringsadvokat Karl Lous (1847–1928) og Karoline Mathilde Zetlitz (1844–1926). Han var bror av advokat Georg Lous, barnebarn av advokat Johan Christian Vogelsang Lous og oldebarn til kommandør Carl Christian Lous.
Lous var observator ved Universitetsobservatoriet i Oslo fra 1919, og fra da dette ble nedlagt i 1934 ved Astrofysisk institutt. Han skrev avhandlinger innenfor celest mekanikk, teorien for trelegemeproblemet og problemet om det kosmiske opphavet til kometer. Han var almanakkredaktør fra 1928 til 1941.
Ähpár
Ähpár er et fjellparti i Sareks nasjonalpark i svensk Lappland. Fjellet ligger i den østre delen av nasjonalparken og avgrenses av Basstavágge i sør og Bierikjávrre i nordvest. De høyeste toppene i Ähpár er Ähpártjåhkkå og Ruopsoktjåhkkås sydtopp, som begge rager 1914 moh. Ähpármassivet er gjennomskåret av isbreer. De største er Bierikjiegŋa, Ähpárjiegŋa og Ruopsokjiegŋa.
Anne Louise Stangeland
Anne Louise Stangeland (født 31. mars 1971 på Gjøvik) er en kunstner fra Norge som opererer i ord, bilde og rom.
Bakgrunn
Hun har bodd i Moss, Raufoss, Stavanger, London, Trondheim, Bergen, Gerlesborg (Sverige) og Jakobstad/ Pietarsaari (Finland).
Mens hun gikk på videregående skole (tegnelinje og International Baccalaureate) begynte hun å skrive. Etter videregående studerte hun litteraturvitenskap før hun begynte på Skrivekunstakademiet i Hordaland (1995–1996). Etterhvert gikk hun mer over på visuell kunst, og startet med kunstnerisk virksomhet i form av utstillinger og andre prosjekter. Hun tok en studieretning på fiuni - school of architecture + design kalt «creative faculty» (2005-06) med fokus på kunst i et arkitekturperspektiv. I 2010 flyttet hun til Sverige og gikk på kunstskolen Gerlesborgsskolan Bohuslän. I 2012–2016 studerte hun Bildkonst (BA) på Novia i Jakobstad, Finland. Fra 2016 har hun bodd i Stavanger der hun fortsetter sin tverrkunstneriske praksis i eksternt atelier.
Kunstneriske uttrykk
Stangeland har mange ulike kunstneriske uttrykk og temaer som hun utforsker. Det kan være estetisk og sanselig, bruk av ulike materialer, i tillegg til personlige og samfunnsrelaterte temaer. Teknikker hun gjerne benytter er foto, tekst, collage, installasjon og performance. Relasjonell estetikk blir for henne en mulighet til å undersøke konvensjoner og samfunnsstrukturer, - å bedrive kulturell antropologi.
Utstillinger og andre prosjekter
Stangeland har hatt utstillinger i Norge, Sverige og Finland, blant annet: 400meterkunst (Voss, 2008), utstillinger i forbindelse med skeive dager i Stavanger   (kurator) og Oslo, Tou Scene, Brusand Togstasjon (2007), Seinäjoki konsthall, Finland (2013) og Studio K, Kvernaland (2019). Hun har publisert skjønnlitteratur og sakprosatekster i aviser og tidsskrifter som Horisont og Presens (finlandssvenske litteratur- og kulturtidsskrifter), Fett og Blikk.
The Face in the Dark
The Face in the Dark er en amerikansk stumfilm fra 1918, regissert av Hobart Henley.
Martin Bulíř
Martin Bulíř (født 8. april 1969) er en tsjekkisk bueskytter.
The Face in the Dark
Handling
Jane Ridgeway, datteren til den pensjonerte Secret Service-agenten Charles Ridgeway, har arvet farens evne til å løse forbrytelser. Hun setter talentet sitt i arbeid etter at kjæresten hennes, Richard Grant, blir anklaget for å ha ranet en bank.
Martin Bulíř
Han representerte Tsjekkia under Sommer-OL 2008 i Beijing, der han ble utslått i første runde.
The Face in the Dark
Handling
Når bevisene etter hvert involverer faren hennes i bank-ranet, konfronterer Jane ham. Selv om Richard Grant blir løslatt fra fengsel, stikker den eldre Ridgeway av. Men eventyrene deres er fremdeles ikke overstått.
Face Value (1918)
Face Value er en amerikansk stumfilm fra 1918, regissert av Robert Z. Leonard.
Handling
Joan stikker av hjemmefra, og skaffer seg jobb som kasserer ved en restaurant. Men hun slutter kort tid senere, når manageren forsøker å gjøre romantiske fremskritt ovenfor henne.
Joan møter Louie, som hun en gang var venn med, men han tvinger henne til å stjele for ham. Dette blir snart oppdaget, og Joan blir dømt til fengsel.
Eminent Chinese of the Ch’ing Period
Eminent Chinese of the Ch'ing Period (1644–1912)  (ECCP) er et biografisk oppslagsverk publisert i 1943 av United States Government Printing Office, redigert av Arthur W. Hummel sr., som da var leder av Orientalia Division i Library of Congress i Washington D.C.. Hummels viktigste samarbeidspartnere var Tu Lien-che (杜聯喆) og Fang Chao-ying (房兆楹).
My Love Story
My Love Story er en selvbiografi skrevet av Tina Turner sammen med forfatterne Deborah Davis og Dominik Wichmann som ble gitt ut i 2018. Dette er oppfølgeren til Turner sin bestselger Jeg, Tina fra 1986.
Eminent Chinese of the Ch’ing Period
De to bindene på 1103 sider omfatter om lag 800 biografiske skisser over ledende skikkelser fra Qing-dynastiet (Ch'ing) (1636–1912) i Kina. Artiklene favner han-kinesere, mandsjuer, mongoler og andre personer av indreasiatisk opphav, og dessuten noen europeere. Hver artikkel tar med en kort liste med kilder og sekundærlitteratur. Det er tre registre: personnavn, boknavn og emner.
Pamela Kyle Crossley, professor i kinesisk historie ved Dartmouth College, har utviklet fri software for å søke og lese artiklene online eller å laste ned tekstene for bruk frakoblet. Ettersom verket benytter Wade-Giles-systemet, som etterhvert er blitt fremmedartet for mange lesere, har denne programvaren også pinyinromanisering.
Prosjektets historie
Hummel, som hadde utviklet sine språkkunnskaper som misjonær i Kina, var formann for komiteen for fremme av Chinese Studies under American Council of Learned Societies fra 1930 til 1934. Han samarbeidet med Mortimer Graves, eksekutivdirektør for rådet, om planleggingen av et biografisk oppslasgsverk for Qing, og fikk finansiell støtte fra Rockefeller Foundation. Planene ble satt ut i verket da Hummel begynte å arbeide ved Library of Congress i 1934.
Den som trykket verket kunne ikke kinesisk. Tu laget en masterfil for hver kinesiske tegn i teksten. De ble så støpt i Hongkong, en for hver gang skrifttegnet opptrådte. Så ble de satt i individuelle trerammer og nummerert av Tu. Trykkeren satte dem inn for hånd i maskinen. ECCP er ikke desto mindre omtrent feilfri.
Forordet av Hu Shih, en ledende høylært som hadde vært Kinas ambassadør til USA, roste Hummel og de mer en 50 lærde som hadde arbeidet i over ni år på prosjektet. Dette var folk fra USA, Europa og Taiwan. Blant dem var Knight Biggerstaff, Meribeth E. Cameron, Ch'i Ssu-ho, John K. Fairbank, L. Carrington Goodrich, Hu Shih, George Kennedy, Li Man-kuei, Hiromu Momose, Nancy Lee Swann, Teng Ssu-yu, som forberedet materiatet om Taipingopprøret, Earl Swisher, C. Martin Wilbur, Hellmut Wilhelm og J.C. Yang.
Einar Nordahl Christiansen
Einar Nordahl Christiansen (født 20. juni 1905, død 28. januar 1955) var en norsk bryter som representerte Sp.24.
Han vant tre NM-gull og åtte NM-medaljer i perioden 1926–1940.
Tommaso Giacomel
Tommaso Giacomel (født 5. april 2000) er en italiensk skiskytter. Han har konkurrert i verdenscupen i skiskyting siden 2019.
Han deltok i Vinter-OL 2022 i Beijing på sprint der han kom på 74.-plass, og han gikk 2. etappe på Italias lag som kom på 7.-plass på stafetten.
I VM i skiskyting 2023 i Oberhof var Giacomel med på Italias lag som tok sølv på miksstafett sammen med Dorothea Wierer, Lisa Vittozzi og Didier Bionaz. Senere i mesterskapet tok han bronse på parstafetten sammen med Lisa Vitozzi.
Jens Pieper
Jens Pieper (født 9. februar 1968) er en tysk bueskytter.
Han representerte Tyskland under Sommer-OL 2008 i Beijing, der han ble utslått i første runde i den individuelle konkurransen.
Liste over geologiske formasjoner på Ariel
Denne listen over geologiske formasjoner på Ariel viser de navngitte geologiske formasjonene på uranusmånen Ariel. Tilnærmet alle formasjonene er oppkalt etter lyse ånder fra verdens mytologiser. All informasjon i tabellene under kommer fra Amerikas forente staters geologiske undersøkelse.
Daler
Rillene som går langs medianlinjen for kløften kalles valles
Kløfter
Arieliske graben kalles chasmata.
Egil Oddvar Knutsen
Han vant tre NM-gull og ett NM-sølv i perioden 1960–1966. Han omkom i bilulykke på vei til Mälar-Cupen i 1967.
Didier Bionaz
Didier Bionaz (født 22. februar 2000) er en italiensk skiskytter. Han har konkurrert i verdenscupen i skiskyting siden 2020.
Han deltok i Vinter-OL 2022 i Beijing på normaldistansen der han kom på 48.-plass.
I VM i skiskyting 2023 i Oberhof var Bionaz med på Italias lag som tok sølv på miksstafett sammen med Dorothea Wierer, Lisa Vittozzi og Tommaso Giacomel.
Sara Blicavs
Sara Blicavs (født 15. februar 1993) er en australsk basketballspiller.
Hun representerte Australia under Sommer-OL 2020 i Tokyo, hvor laget hennes ble utslått i kvartfinalen.
Calvin Hartley
Calvin Hartley (født 15. april 1988) er en sørafrikansk bueskytter.
Han representerte Sør-Afrika under Sommer-OL 2008 i Beijing, der han ble utslått i første runde i den individuelle konkurransen.